《望终南》
唐代·窦牟

日爱南山好，时逢夏景残。白云兼似雪，清昼乍生寒。

九陌峰如坠，千门翠可团。欲知形胜尽，都在紫宸看。

作者简介：窦牟（749－822）字贻周，扶风平陵（今陕西咸阳）人。贞元进士，历任留守判官。尚书都官郎中，泽州刺史，终国子司业。历河阳、昭义从事，检校水部郎中，赐绯，再为留守判官。入为都官郎中，出为泽州刺史，入为国子祭酒。长庆二年卒，时年七十四。子周余，大中年秘书监。